Document ID: /roh_data/filtered/fineweb-2-filterrobots_roh.jsonl.gz/63529

Bain eri la bun'ura gia frestg. Tuttina sajan ils organisaturs anc stads optimistics suenter la visita dal tschancun da cursa e suenter avair consultà la previsiun da l'aura. Uschia ha la cursa cumenzà tenor plan. Curt suenter èn las cundiziuns dentant sa midadas pervi d'in urizi a Tavau e sin il pass dal Flüela, scrivan ils organisaturs sin la pagina d'internet. Sinaquai hajan ils responsabels per la segirtad en l'aua e sin il tschancun da velo stuì reagir immediat e rumper giu la cursa, pervi da la segirtad dals participants.
«Challenge Davos» è ina da las fitg paucas cursas da triatlon ch'i dat quest onn.